
באמצעות ב"כ עו"ד אחמד אסדי – סיוע משפטי 

	



	
	




	החלטה



1. המבקשת היא אימו של המנוח  , שנפטר בשנת 2023  בהיותו נשוי למשיבה . המבקשת הגישה נגד המשיבה תביעה לסילוק יד . ביום 8.6.24 הגישה המבקשת בקשה לצו מניעה הנתמכת בתצהיר מיום 5.2.24 . הסעד המבוקש הינו לאסור על המשיבה לבנות , לשנות מצב קיים ולבצע כל פעולה שיש בה משום הפרעה לשימוש של המבקשת בדירתה , הנמצאת מעל דירת המשיבה . נטען בבקשה כי המשיבה התקינה מזגנים , חצבה בקירות והתקינה מונה חשמל ללא תיאום , וככל הנראה שלא על ידי חשמלאי מוסמך , דבר שגרם לקצר . 
1. בהחלטה מיום 9.6.24 ניתן צו מניעה זמני במעמד צד אחד  האוסר על דיספוזיציה בנכס , לרבות פעולות בניה או הריסה , תוך הדגשה כי הצו אינו חל על פעולות תחזוקה שגרתיות כגון התקנת מונה חשמל והתקנת מזגן , המבוצעות ע"י איש מקצוע ובהתאם להוראות כל דין . 
1. ביום 14.6.24 הוגשה תגובת המשיבה . המשיבה ציינה כי התקינה מזגן אחד בגלל החום . עוד אישרה כי הותקן מונה חשמל כדי להתנתק מהתלות במבקשת ולפתור בעיות חשמל אך בעיות החשמל לא נפתרו . המשיבה הלינה על כך שהמבקשת לא מאפשרת לה לפתור בעיות כגון ניכוש עשבים בחצר .
1. בהחלטה מיום 18.6.24 נקבע דיון בבקשה לצו מניעה ליום 16.7.24 בצירוף קריאה לשיח בין ב"כ הצדדים בניסיון לייתר הדיון נוכח תוכן הצו שניתן ועמדות הצדדים . 
1. ביום 16.7.24 התקיים דון בבקשה במסגרתו לא עלה בידי להביא את הצדדים להסכמה בדבר הותרת הצו על כנו או ביטולו . לאחר דיון בו נחקרו הצדדים , הוריתי על הגשת סיכומים בכתב . ביום 23.7.24 הוגשו סיכומי המבקשת וביום 28.7.24 הוגשו סיכומי המשיבה .
1. לאחר ששקלתי טענות הצדדים החלטתי לבטל את צו המניעה שניתן במעמד צד אחד , להבהיר כי המשיבה רשאית לנכש עשבים בחצר המשותפת ולא לעשות צו להוצאות , מהטעמים שיפורטו להלן .
1. ראשית , התברר לאחר הדיון כי צו המניעה מיותר . המבקשת היתה מוכנה להסתפק בצמצום הצו לאיסור דיספוזיציה , אך אין חשש של ממש כי המשיבה תבצע דיספוזיציה שכן זכויות הקניין בנכס רשומות ע"ש המבקשת בלבד . 
1. שנית , בעקבות מתן הצו ובמסגרת הסיכומים , ניתנה הסכמה מפורשת לכך שהמשיבה תפעל לנכש עשבים בחצר הבית . הסכמה זו אינה מובנת מאליה נוכח עמדתה התמוהה של המבקשת בחקירתה בענין זה ( ע' 3 לפרוט' ש' 15 עד 25 ) אשר התנגדה לניכוש עשבים כחלק מתוכנית שגיבשה . 
1. שלישית , חרף תוצאת ההחלטה החלטתי להימנע מחיוב בהוצאות לחובת המבקשת ולטובת אוצר המדינה , נוכח ייצוג המשיבה ע"י הסיוע המשפטי . תוצאה שכזו רק תגביר את אש המחלוקת ותקטין הסיכוי להבנות בתיק רגיש בו התובעת היא            שמבקשת לפנות מהבית את אלמנת בנה ונכדיה הקטינים . 
1. על כן , אני מורה כאמור בסעיף 6 של ההחלטה .   
החלטה זו מותרת לפרסום לאחר השמטת כל פרט מזהה .
נוסח מותר לפרסום של ההחלטה יוכן ביום 8.8.24 או בסמוך לאחר מכן .  
ההחלטה המקורית ניתנה ביום 28.7.24 . 


ניתנה היום, ד' אב תשפ"ד, 08 אוגוסט 2024, בהעדר הצדדים.

